милләттәр ( окт. тиклем ) , юстиция министрҙары , Почталар һәм телеграфтар баш идаралығы нач. һ.б. ингән . В.С.х. МС-ы Себер автономияһын , граждандарҙың демократик азатлығын яҡлауҙы , урындағы үҙидаралыҡтың советтарға тиклемге эшен яңыртыуҙы , эшҡыуарлыҡты тергеҙеүҙе ( шул иҫәптән совет власы ваҡытында үткәрелгән национализациялау һөҙөмтәләрен юҡҡа сығарыуҙы ) , 8 сәғәтлек эш көнөн һәм хеҙмәтсәндәрҙе соц. страховкалау системаһын һаҡлап ҡалыуҙы , профсоюздар эшмәкәрлеген соц.-иҡт. мәсьәләләр менән сикләүҙе , ерҙе Бөтә Рәсәй Ойоштороу йыйылышы ҡарарына тиклем ғәмәлдәге ҡулланыусылар ҡулында ҡалдырыуҙы иғлан итә .